Fl-aħħar xhur id-Dipartiment tat-Tindif tal-Widien kien impenjat b'xogħlijiet ta' tindif f'diversi widien madwar Malta. Fost dawn insibu widien fir-Rabat, l-Imġarr, Burmarrad, u Ħaż-Żebbuġ. Mistoqsi minn din il-gazzetta x'tip ta' xogħol qed isir f'dawn il-widien, il-Ministeru għat-Trasport u l-Infrastruttura spjegalna x'sar s'issa u x'mistenni jsir fil-ġimgħat li ġejjin. Il-Wied tal-Qlejg ħ a, Rabat Fir-rigward tal-Wied tal-Qliegħja fir-Rabat, ix-xogħlijiet jinkludu t-tneħħija tal-materjal, tneħħija tas-siġar tar-riġnu u l-qasba l-kbira, kif ukoll it-tħawwil ta' siġar indiġeni. Sal-lum tneħħew iż-żrieragħ tas-siġar tar-riġnu u beda jinqata' l-qasab bl-idejn. Iż-żrieragħ tar-riġnu nqatgħu biex meta s-siġar jinqalgħu, jiġi evitat li ż-żerriegħa tinfirex iktar fil-wied. Wara l-qtugħ tal-qasab bl-idejn, il-basal tal-qasab jitneħħa bl-inġenji sabiex dan ma jerġax jikber. Wara t-tneħħija tal-pjanti invażivi, jibda jitħammel parti mill-wied u f'Ottubru se jitħawlu s-siġar indiġeni mal-ġnub tal-wied. Il-Wied tal- Ġ nejna, M ġ arr Ix-xogħlijet f'parti minn Wied il-Ìnejna, l-Imġarr, jinvolvu l-bini ta' ħajt tas-sejjieħ biex tinżamm il-ħamrija fl-għelieqi u biex din ma takkumulax fil-wied, it-tneħħija tal-qasba l-kbira li qed tinblokka l-passaġġ tal-ilma, it-tneħħija ta' parti mill-materjal fil-wied u t-tħawwil tas-simar l-iswed fż-żoni disturbati tal-wied. Sal-lum wasal fil-fażi konklussiva l-bini tal-ħajt tas-sejjiegħ u beda jinqata' l-qasab bl-idejn. Meta l-ħajt tas-sejjiegħ jitlesta, jibdew ix-xogħolijiet relatati mat-tneħħija tal-materjal mill-korsa tal-ilma. It-tħawwil tas-simar l-iswed għandu jseħħ fl-iktar żmien opportun għat-tħawwil tiegħu, jiġifieri f'Jannar u Frar. Wied Ħ arq Ħ amiem, Pembroke Ix-xogħlijiet f'dan il-wied jinvolvu bini ta' ħajt biex tinżamm il-ħamrija, tneħħija ta' materjal minn ġibjuni żgħar tal-konkrit, tneħħija ta' pjanti nvażivi bħar-riġnu u s-sabbara tal-Amerka u t-tneħħija u t-tħawwil ġo post alternattiv ta' siġar tal-palm żgħir li ġew imħawla fil-korsa tal-ilma u li jistgħu joħonqu l-korsa tal-ilma meta dawn jikbru. Sal-lum tneħħa l-materjal akkumulat fil-ġibjuni tal-konkrit, tneħħew is-siġar tar-riġnu u s-sabbara ta' l-amerka. Fil-jiem li ġejjin se jinqal u jitħawlu ġo post alternattiv is-siġar tal-palm u jibda l-bini tal-ħajt. Wied Qannotta u Wied Baqqieg ħ a F'Wied Qannota f'Burmarrad, se jitkomplew ix-xogħlijiet li bdew fis-sajf tal-2014. Ix-xogħolijiet jinkludu t-tneħħija tal-qasba l-kbira u s-siġar tar-riġnu. Ix-xogħolijiet f'dan il-wied huma mistennija li jibdew fil-ġimgħat li ġejjin. Fir-rigward ta' Wied Baqqiegħa f'Ħaż-Żebbuġ, ix-xogħlijiet tlestew u kienu jinvolvu t-tneħħija tas-siġar tar-riġnu u l-qasab. Kull ma jonqos huwa li f'Ottubru se jitħawwlu siġar indiġeni mal-ġnub tal-wied biex jieħdu post is-siġar invażivi.